Kerrotaan, että 20 miestä lähetettiin kaivamaan tunnelia.
Agua Prietasta, Sonorasta Meksikon pohjoisosista
Täällä syntyi legenda.
Rajan alta kohti Arizonaa, missä gringot asuvat
He nauttivat tuotteistamme, jotka lähetämme kärryissämme
Rajan alla, siellä ovat tunnelimme
Tätä tunnelia kutsutaan nimellä kokaiinikuja
Sen rakentamisessa tekivät yhteistyötä parhaat arkkitehdit
Tämän työn tilasi mies nimeltä "Chapo" Guzmán
On ikävää työläisille, etteivät he saaneet palkkaa
Mielestäni Chapo Guzmán on maailman vaarallisin rikollinen.
Joaquín Guzmán Loera, joka tunnetaan Chapo Guzmánina -
pyrkii välttämään kaikkien aikojen sinnikkäintä takaa-ajoa.
Chapo Guzmán on saanut itselleen paljon valtaa.
Minne hänen huumeensa menevät, siellä hänen valtansa kasvaa.
Joaquín Guzmán tunnetaan nimillä "El Chapo" ja "Shorty".
Meksikon ja Yhdysvaltain viranomaiset ovat etsineet häntä -
hänen paettuaan vankilasta vuonna 2001.
Hänen sanotaan johtavan historian suurinta huumeimperiumia.
Elokuvantekijä Angus MacQueenin kanssa -
olen kuvannut huumekauppaa yli vuosikymmenen ajan.
Olen todistanut väkivaltaa, joka on saanut kotimantereeni haltuunsa.
Emme luota mihinkään, mitä sodasta huumeita vastaan sanotaan.
Ryhdyimme tehtävään, jota kaikki pitivät mahdottomana.
Päätimme etsiä El Chapo Guzmánin, maailman etsityimmän miehen.
Aloitimme Chicagosta, El Chapon kartellin Yhdysvaltain päämajasta.
Viranomaisten mukaan hän on yhteiskunnan vihollinen numero yksi.
Al Capone sai saman arvonimen yli 80 vuotta sitten.
Suurin osa amerikkalaisista ei ole kuullut tästä miehestä.
Käytämme nimitystä, jota käytimme Al Caponesta 1930-luvulla.
Tämä on toinen kerta, kun pidämme nimitystä tarpeellisena.
Syynä ovat tämän miehen raakuus, pahuus ja valta.
Chicagossa yli 90 prosenttia marihuanasta, kokaiinista -
heroiinista, metamfetamiinista ja muista synteettisistä huumeista -
joita kaduilla myydään, tulevat Sinaloa-kartellilta.
El Chapo johtaa kartellia kuin terroristiryhmää.
Hänellä on Chicagossa jakelijoita, jotka toimivat itsenäisinä soluina.
Löysimme perheen, joka on tuonut huumeita Meksikosta jo vuosikymmeniä.
Mies tuli paikalle yksityiskoneella, aivan kuten elokuvissa.
Käänny oikealle, kun pystyt.
Kaikessa on kyse perheestä.
Olemme yhä karjapaimenia. Huolehdimme omistamme.
Työskentelemme samalle miehelle. Suurin osa meistä.
Kuinka hän sai niin paljon valtaa?
Kysykää häneltä. En tiedä.
Hän on ovela pikku paskiainen.
En tiedä, kuinka hän tekee sen, mutta hän tekee sen hyvin.
Minä hoidan vain logistiikkaa. Mietin asioita ja keksin ratkaisun.
Haen avaimet ja hoidan toimituksen. Hoidan homman.
Huumelastit on toimitettava ja purettava helposti. Joka päivä.
Hinta tulee heiltä. Me emme päätä sitä täällä.
Hinta riippuu ostetusta määrästä. Kyse voi olla tonneista.
Hinta vaihtelee, mutta se päätetään siellä.
Tämä muistuttaa työskentelyä missä tahansa yrityksessä.
Kyse on samasta asiasta.
Teet työtä aliurakoitsijana. Siinä kaikki.
Kysymyksiä ei esitetä. Katsotaan vain silmiin ja kätellään.
Et koskaan tiedä, kenelle työskentelet.
Ehkä häntä ei ole olemassakaan. Hän on pelkkä myytti.
Ette ole löytäneet häntä.
Maailman parhaat poliisitkaan eivät ole löytäneet häntä.
Jos etsit häntä Googlesta, ymmärrät, mitä tarkoitan
Hän on ykkönen vihollisten listalla
Hän on vaatimattomasta maalaisperheestä
Hänen äitinsä on Consuelo Loera ja isän nimi on Emilio
Ensimmäinen vaimo, Alejandrina, antoi hänelle kolme poikaa
Jotkut sanovat kolme, jotkut viisi
Heillä on kolme velipuolta, tai ehkä viisi
Griselda López Pérez on heidän äitinsä
Kolmas vaimo oli Miss Sinaloa ja hänen nimensä Emma Coronel
Hän synnytti juuri kauniit kaksoset -
sairaalassa Los Angelesissa
- Käyn tämän läpi. - Ei kiirettä.
Ne eksyvät, jotka häntä etsivät, ei häntä näy kuolleena eikä elävänä
Hän maksaa miljoonia pysyäkseen piilossa
Jos tahdot palkkion, voit saada ikävän yllätyksen
Hän herättää pelkoa ja uskollisuutta ja oppi neuvottelemaan jo lapsena
Hän on kokaiini nenässäsi, huumeet suonissasi
Kansan ystävä ja lain pilkkaaja
Hän on vainooja ja seurattu, ei sitä kukaan kiistää voi
Chapo Guzmán on legenda ja maailman narkkarit kumartavat häntä
Luulen, että tuo riittää. Sait suurimman osan niistä.
Saan vielä tämän...
En tiennyt, mihin ryhdyin Sinaloa-kartellin kanssa.
Sen lonkerot ulottuvat kaikkialle maailmaan kuin suurella mustekalalla.
Tärkeitä keskuksia on Chicagossa ja Montrealin lähistöllä Kanadassa.
Huumeita kuljetetaan konteissa Hongkongiin ja Australiaan.
Australiassa kilo kokaiinia voi maksaa 200 000 dollaria.
Kilo voi maksaa 18 000 dollaria Los Angelesissa.
Jos sen saa Australiaan, voittomarginaali on uskomaton.
Valtarakenteet muuttuvat, mutta Chapo Guzmán pysyy imperiumin johdossa.
Välittäjä Libanonissa ei tunne kartellin kontaktihenkilöä Belizessä.
He kaikki kuuluvat samaan salaliittoon.
Pidätyksessä Méxicossa saatiin yli 200 miljoonaa dollaria.
Se sai hälytyskellot soimaan.
- 200 miljoonaa dollaria? - Kyllä. Se on paljon.
Se löytyi huoneistosta Méxicossa. Seinistä ja komeroista...
Uskomaton määrä Yhdysvaltain dollareita.
Rahat tulivat kemikaalien myynnistä metamfetamiinia varten.
Kartelli toimii kuin mikä tahansa yritys.
Heillä on toimitusjohtaja, esimiehiä ja taloushenkilöstöä...
Yritysrakenne tuottaa miljoonia Chapo Guzmánin hyväksi.
Forbes-lehteen ei pääse, ellei ole osaava yrittäjä.
Päätimme seurata rahoja Meksikoon El Chapon luo.
Lähdimme kohti rajaa -
löytääksemme ainoan tuntemamme miehen, joka on tavannut hänet.
- Onko yhteys turvallinen? - Kyllä on.
Käyn hakemassa kuljettajamme huomenna viideltä iltapäivällä.
Tapasimme El Flacon ensi kertaa neljä vuotta sitten.
Hän rikkoo salakuljettajien sääntöä. "Älä käytä omia tuotteitasi."
Hän on tuonut huumeita Yhdysvaltoihin jo 20 vuoden ajan.
Hän toimii El Señor -nimellä tunnetun miehen suojeluksessa.
El Señor päättää hinnoista.
Jotkut tahtovat määrätä itse hintansa ja sanovat:
"El Señor voi painua helvettiin. Kauppatavara on minun."
Mitä heille tapahtuu? Aluksi he saavat varoituksia.
Heidän käsketään ottaa rauhallisesti ja noudattaa El Señorin hintoja.
Toisena varoituksena he vievät kauppatavarasi.
Ja kolmantena he tappavat sinut.
El Flaco toimii väkivaltaisilla syrjäkaduilla -
alle mailin päässä Kalifornian rajasta.
Olen nähnyt ihmisiä tapettavan täällä.
He ovat uhreja taistelussa tuottoisista salakuljetusreiteistä.
Eräs yhdysvaltalainen poliisi sanoi odottavansa Tijuanan sortuvan -
kaupungin alla kulkevien El Chapon tunnelien vuoksi.
El Flaco luottaa meihin.
Hän kertoo ystävilleen kartellissa, että etsimme El Chapoa.
Meidät lukittiin autotalliin auton ja suuren metamfetamiinilastin kanssa.
Puoli kiloa metamfetamiinia.
Se on puhdasta.
Tarvitaan vielä yksi prosessi, jotta siitä saadaan kidemäistä.
Pakkaamme sen tiiviisti peittääksemme hajun.
Vielä yksi pussi varmuuden vuoksi.
Tämän arvo on noin 5 500 dollaria.
Puoli kiloa.
Hitto vie. 5 500 dollaria. Tällä ruokkii monta ihmistä.
Narkkarit saavat tämän.
Autossa on jo seitsemän 1,5 kilon pakettia.
Vielä tämä.
Valmista tuli.
Lyijylevy on röntgensäteitä varten.
Nykyään he käyttävät gammasäteitäkin.
Tämä auto on ollut onnekas. Se on ollut minulla kuusi vuotta.
Olen ylittänyt rajan sillä monta kertaa.
300 kiloa vuodessa -
päätyy toiselle puolelle.
On monta keinoa ylittää raja, sukellusveneet ja lentokoneet
Paras keino ei ole katapultti tai tavarajuna, vaan tunnelit
Voit kuljettaa teitä pitkin - Jalapeñotölkeissä
Voit kuljettaa ilmassa - 747 vie 30 tonnia
Voit kuljettaa merellä - Sukellusveneillä
Mutta tunnelit maan alla ovat Guzmánin neronleimaus
Tunnelissa on valaistus ja selvästi myös ilmanvaihtojärjestelmä -
joka tuo sisään ilmaa Meksikosta.
Voit kuljettaa teitä pitkin - Jalapeñotölkeissä
Voit kuljettaa ilmassa - 747 vie 30 tonnia
Voit kuljettaa merellä - Sukellusveneillä
Mutta tunnelit maan alla ovat Guzmánin neronleimaus
Meillä on joku jokaisella rajanylityspaikalla.
Rahalla voi ostaa mitä tahansa.
Jeesus oli ainoa, jota ei voitu ostaa, joten hänet ristiinnaulittiin.
Hallitus suojelee häntä. Hänellä on niin paljon rahaa.
Jos hänestä tarjotaan viisi miljoonaa, hän tarjoaa enemmän.
On parempi pysyä lojaalina kuin ryhtyä petturiksi.
Hänellä on silmiä joka puolella.
El Señor on kaikkitietävä, kuin Jumala.
Hän näkee kaiken, mitä tapahtuu.
Ehkei El Chapoa ole olemassa.
Jos kuulisin hänen kuolleen puoli vuotta sitten, uskoisin sen.
Hän ei käytä rahaa saadakseen itselleen näkyvyyttä.
Ei ollenkaan.
Meksikossa El Chapon nimi herättää pelkoa ja ihailua.
Harvat hänet tavanneet uskaltavat puhua hänen menneisyydestään.
Ainoa mies, joka sai hänet rautoihin, kutsui meidät kotiinsa.
El Chaposta tuli nopeasti tunnettu.
Ilman kardinaalin murhaa -
hän olisi ollut vain yksi pikkurikollinen lisää.
Kardinaali Posadas tapettiin vuonna 1993 Guadalajaran lentokentällä.
Huhujen mukaan hän tiesi hallituksen ja huumekartellien yhteistyöstä.
El Chapo oli tuolloin lentokentällä, mutta kiisti osallisuutensa murhaan.
Ennen sitä kukaan ei tuntenut häntä.
Hän juoksi paikalta murhan jälkeen. Hän oli tavallinen rikollinen.
15 miljoonan peson eli viiden miljoonan dollarin palkkio -
tarjotaan tiedoista, jotka auttavat pidättämään -
huumepomo Joaquín Guzmán Loeran, joka tunnetaan nimellä El Chapo.
Hän katosi Méxicossa.
Hän tuli esiin Pueblassa ja katosi uudelleen.
Hän lähti Chiapasin vuorille, ehkä Tuxtla Gutiérreziin -
ja katosi jälleen, kunnes tuli esiin Tapachulassa.
Hänet pidätettiin hotellin lähellä. Saimme siitä ilmoituksen.
Siitä hetkestä, kun hain hänet -
aina lentokoneesta poistumiseen asti -
hän ei liikauttanut lihastakaan.
EL CHAPO GUZMÁN Syntynyt 4.4.1957 La Tunassa
20 VUODEN TUOMIO
El Chapoa esiteltiin lehdistölle.
Tämä on ainoa tunnettu videonauha hänestä.
Hän ei näyttänyt tunteita.
Hänen tunteitaan ei voinut lukea. Hän ei näyttänyt mitään.
- Miksi pakenitte? - En ollut pakomatkalla.
Miksi lähditte Guadalajarasta Chiapasiin?
- Kuinka? - Miksi lähditte Chiapasiin?
Olin Guatemalassa.
- Guadalajarasta Chiapasiin? - Guatemalaan.
Olitte myös Guadalajarassa.
Kun hän oli vankilassa, hänen kilpailijoitaan tapettiin.
Niin hän kykeni nousemaan huipulle kalterien takaakin.
Mikä hänen persoonassaan tekee hänestä niin voimakkaan?
Kukaan ei pettänyt häntä, kun hän oli vankilassa.
Sen sijaan hän rakensi imperiumiaan.
Kymmenen vuotta myöhemmin hän on maailman voimakkain huumekauppias.
Tämä on hänen lausuntonsa.
Joaquín Guzmán Loera. Allekirjoitus on joka sivulla.
El Chapo Guzmán.
Olen toiminut Guadalajaran arkkihiippakunnan asianajajana -
kardinaali Jesús Posadasin murhatapaukseen liittyen.
Vuonna 2000 pääsimme kuulustelemaan häntä.
Se ei tapahtunut tavallisessa kuulusteluhuoneessa.
Meidät vietiin yksityiseen toimistoon, VIP-tiloihin.
Tapaaminen oli sovittu kello kymmeneksi aamulla -
mutta se alkoi vasta kello 23 illalla.
El Chapo selitti meille täysin rauhallisesti:
"Minulla oli tänään aviollinen vierailu."
"Sen jälkeen minun oli käytävä höyrykylvyssä -
rentoutuakseni."
"Sen jälkeen otin pienet nokoset -
jotta voisin ottaa teidät kunnolla vastaan."
Silloin ymmärsin, että mies, joka johti koko paikkaa -
oli El Chapo Guzmán. Hän oli koko vankilan pomo.
Olin peloissani.
Pelkäsin, että kysymykseni -
saisivat El Chapon pitämään minua vihollisena.
Olemmeko hulluja, kun yritämme löytää hänet?
Olette astumassa suden pesään.
Menette sinne, missä he toimivat. He eivät tiedä, oletteko uteliaita -
vain tuletteko viranomaisten lähettäminä.
Voitte olla toisen kartellin vakoojia, jotka tarkkailevat heitä.
On selvää, että se voi maksaa henkenne.
Kolme tuntemaani toimittajaa ovat vain osa 60 toimittajasta -
jotka on tapettu täällä viime vuosikymmenen aikana.
Anabel Hernández ei liiku minnekään ilman henkivartijaa.
Huomenta. Etsin Lia Limónia. Nimeni on Anabel Hernández.
Anabel Hernández. Olen toimittaja.
- Minkä järjestön? - Olen vapaa toimittaja.
Kiitos.
Anabel on syyttänyt viranomaisia El Chapon noususta valtaan.
Vankilan johtajista Meksikon neljään viimeisimpään presidenttiin.
Hallituksen vastaus oli kuolemantuomio.
He lupasivat tappaa minut.
Olen oppinut elämään sen kanssa jo kahden vuoden ajan.
Jonain päivänä se tapahtuu. Minut on tuomittu kuolemaan.
Meksiko on korruption mädättämä.
Se loi Chapo Guzmánin.
Hänellä on paljon valtaa Puente Granden vankilassa.
Eräänä jouluna hän kutsui koko sukunsa sinne lomalle.
Hän teki huipputurvallisesta vankilasta lomahotellin.
Sukulaiset viettivät siellä viikon.
Hallitus on niin korruptoitunut -
että huipputurvalliseen vankilaan, joka on vain miehiä varten -
ja jossa ei ole minkäänlaisia tiloja naisia varten -
tuotiin kolme naispuolista vankia.
Kaksi sissiä ja nuori nainen nimeltä Zulema.
Hänen rikoksensa oli pankin rahankuljetusauton ryöstäminen.
Myöhemmin tämä tyttö, Zulema, antoi haastattelun.
Hän antoi hyvin ruusuisen kuvan tapahtumista.
Hän kertoi, kuinka tapasi Chapo Guzmánin ja tämä rakastui häneen.
Hän kirjoitti tytölle rakkauskirjeitä. Se oli romanttista.
Pian kyse ei enää ollut pelkästä seksistä.
He nukkuivat samassa vuoteessa kuin onnellinen aviopari.
Zulema julkisti kirjeet, jotka sai El Chapolta vankilassa.
Rakkaani. Näin sinusta unta viime yönä.
Se tuntui niin todelliselta, että kun heräsin -
sisimmässäni oli ihana tunne.
Olin kuitenkin samalla surullinen, koska se oli vain unta.
Ymmärrän, miksi hän tahtoi unohtaa totuuden elämästään vankilassa.
Totuus on, että kun El Chapo kyllästyi häneen -
hän pisti tytön kiertoon ystäviensä kesken vankilassa.
Tyttö sai siitä pahoja traumoja.
Vankilan apulaisjohtajan mukaan hän menetti järkensä.
Toisinaan hän meni selliinsä -
riisui alushousunsa ja levitti reitensä.
Hän näytti kaiken jokaiselle ohikulkijalle.
Hänestä tuli El Chapon roskakori.
Lääkärien ja ihmisoikeuskomission raportit osoittavat -
että hänet pakotettiin abortteihin pelkän sairaanhoitajan avustaessa.
Niin tapahtui vankilassa kahdesti. Kerran hän melkein vuosi kuiviin.
Niin suuri romantikko on El Chapo Guzmán.
Anna jalusta minulle.
Oletko löytänyt sen?
Mitä siinä lukee?
"Kukaan ei kuole, jos hän on elossa jonkun sydämessä."
"Nukut aina sydämessäni."
Hautaa on pidetty hyvässä kunnossa.
Sellaisesta on maksettava. Kuka sen maksaa?
- Mitä hänelle tapahtui? - Hänet löydettiin auton takakontista.
- Häntä oli kidutettu. - Rangaistukseksi El Chapolle.
El Chapon kilpailija, Zetas-kartelli, uskoi tarinaan romanssista -
ja kaappasi Zuleman, kun tämä pääsi vankilasta.
Hänen silvottu ruumiinsa löydettiin auton tavaratilasta.
Hänet oli raiskattu ja häneen oli viilletty Zetasia kuvaava Z-kirjain.
Joaquín Guzmán jätti sellinsä ja meni jätehuoneeseen.
Jäteauto odotti häntä siellä.
Tämä on mahdollinen pakoreitti selliosastolta numero kolme.
Virallisen version mukaan siivooja kohtasi El Chapon vankilassa.
Hän sääli luovutusta odottavaa El Chapoa ja auttoi tämän pakoon.
19. tammikuuta, vuonna 2001
Se oli vuosi, jona El Chapo Guzmán pääsi pakoon
Kukaan vankilassa ei huomannut, kukaan ei nähnyt pyykkikärryä
Portit avattiin Sinaloan kukkuloille, kuningas oli palannut lain huomasta
Tätä versiota tapahtumista on toistettu useita kertoja.
Siksi kaikki uskovat siihen.
Voin vakuuttaa teille, että valtion virkamies -
ehkä joku turvallisuussihteeristöstä -
avasi hänelle oven lääkärin vastaanotolla, missä hän piileskeli -
ja sanoi: "Señor, voitte lähteä."
Edellisen kerran hänet nähtiin huoltoasemalla -
kukkuloilla lähiseudulla - hän on vapaa
Vihreän kullan ja kimaltavien valkoisten kivien kuningas -
on palannut viiden tähden vankilastaan
Vapauden hinta on miljoona tai kaksi
Show jatkuu niin kauan kuin heitä ruokkii
19. tammikuuta, vuonna 2001
Se oli vuosi, jona El Chapo Guzmán pääsi pakoon
Kymmenen vuotta sitten hän oli legendaarisessa Culiacánissa
Vaarallisimmassa meressä hän on kaloista suurin
Kaikkea, mitä tarvitaan, El Chapo tarjoaa
Culiacán on El Chapon Sinaloa-kartellin kotikaupunki.
Sieltä huumeita toimitetaan kaikkialle maailmaan.
Et voi tietää, kuka on kenenkin palkkalistoilla -
tai kuka tappoi kenet ja miksi.
Yhden asian olemme oppineet. Kehenkään ei voi luottaa.
Kuten monet toimittajat, pääsimme viralliselle kierrokselle -
jolla näytettiin, kuinka hallitus etsii El Chapon kartellia.
Kokaiinia, metamfetamiinia eri muodoissa, heroiinia -
oopiumia ja marihuanaa.
Tämä on muokattu rynnäkkökivääri lähitaisteluun.
Sillä pystyy ampumaan panssarilevynkin läpi.
Pidämme tätä autoa näytillä, sillä se on panssaroitu.
Täällä on tilaa aseille, rahalle ja huumeille.
Tämä nappi laukaisee kyynelkaasun, joka suojaa ihmisiä auton sisällä.
Tässä on suutin, josta kaasua tulee.
Meksikon hallitus pyrkii tosissaan vangitsemaan hänet.
Chapo Guzmán on pakomatkalla.
Hän yrittää välttää merkittävintä ja sinnikkäintä ajojahtia -
joka koskaan on nähty. Hän on ennennäkemättömän ajojahdin kohde.
Chapo Guzmánia odottaa yksi kolmesta vaihtoehdosta.
Hänet vangitaan ja tuodaan oikeuden eteen -
hän kuolee yrittäessään välttää sen -
tai hän viettää loppuelämänsä yrittäen paeta näitä kohtaloita.
Emme aio luopua ajojahdista.
Jos meillä on onnea, hän päätyy vankilaan loppuelämäkseen.
Totuus on, että El Chapo ja Sinaloa-kartelli johtavat kaupunkia -
rahan ja pelon avulla.
Olemme tavanneet kuvernöörejä, jotka on nähty lounaalla El Chapon kanssa.
Poliitikkoja ja poliiseja, jotka työskentelevät hänelle.
Hänen tiedettiin toisinaan lähtevän ulos illalliselle.
El Chapo asui Culiacánissa ennen pidätystään vuonna 1993.
Ei ollut helppoa saada kuljettajaa ajamaan hänen vanhalla talolleen.
Valtio takavarikoi kiinteistön, mutta kukaan ei uskalla ostaa sitä.
Vei aikaa löytää joku, joka oli tuntenut El Chapon hyvin.
Adolfo Salazar on harvinainen tapaus. Eläkkeellä oleva kartellin johtaja -
joka on valmis puhumaan avoimesti.
Kaikki lähimmät ystäväni ovat kuolleet.
- Kuolivatko he luonnollisiin syihin? - Tuskin kukaan heistä.
Heidät kaikki tapettiin.
Poikani...
24-vuotias.
Ja 31-vuotias. Ei, 32-vuotias.
Mikään ei enää pelota meitä. Kuolemaa pidetään jokapäiväisenä.
Jos poikasi tapetaan -
uhraat tappajille toisenkin poikasi.
Ihmisillä ei ole tunteita.
Häntä sanotaan El Chapoksi, mutta hän ei ole erityisen lyhyt.
Meidät kutsuttiin häihin Nogalesiin.
Se oli ainoa kerta, kun olen syönyt hänen seurassaan.
Hän kysyi minulta, tahtoisinko työskennellä hänelle.
Vastuullani oli lentokoneiden lastaaminen -
ja niiden lentäminen vuorten yli, sillä tunsin vuoret hyvin.
En usko, että monet saavat tavata hänet.
Kylissä on yleensä vain pari ihmistä, jotka työskentelevät suoraan hänelle.
Työt jaetaan sitten niille, jotka sitä tahtovat.
Niin raha kulkee eteenpäin.
Sama juttu kaupungeissa.
Adolfo sanoi, ettei tiennyt El Chapon olinpaikkaa -
mutta uskoi voivansa lähettää hänelle tapaamispyynnön.
Odottaessamme tahdoimme käydä mausoleumissa -
jonka El Chapo rakennutti pojalleen, Edgarille.
Kukaan ei suostunut viemään meitä sinne ilman lupaa.
Kilpaileva kartelli tappoi Edgarin kaupan parkkipaikalle vuonna 2008.
Kun saimme luvan, se kertoi, että El Chapo tiesi meidän etsivän häntä.
Jos meillä ei olisi lupaa käydä tässä kaupungissa -
emme saisi vierailla hautausmaalla tai missään sen lähelläkään.
Aseistetut vartijat pysäyttäisivät meidät varmasti.
- Tietävätkö he nyt tulostamme? - Niin he sanoivat.
Vartija kertoi, että olimme paikan ensimmäiset ulkopuoliset vieraat.
Saimme kuulla täysin erilaisen version Edgarin kuolemasta.
Murha oli ilmeisesti erehdys.
El Chapon väki tappoi hänet vahingossa ostoskeskuksen luona.
Tämä mausoleumi osoittaa, että hän tuntee siitä syyllisyyttä.
- Tappoiko hän oman poikansa? - Hänen väkensä teki sen.
Sukulaiset ajoivat meidät ulos El Chapon pojan haudasta.
He olivat Griseldan, äidin, sukua.
Kun lopetimme kuvaamisen, kuulimme, että Griselda, pojan äiti -
ei ollut antanut lupaansa.
Kuulimme hänen lähettäneen peräämme aseistautuneita miehiä sekä poliisin.
Lähdimme suoraan lentokentälle.
Kerro, mitä pakenemme.
Emme ole ainoat ihmiset, jotka osaavat englantia.
Tahdon muistuttaa, että olemme yhä Culiacánissa.
Onko meidän syytä olla yhä peloissamme? -Kyllä.
Edgarin kuolema on selvästi yhä vaikea asia -
El Chapon ja hänen entisen vaimonsa välillä.
Hän tunsi itsensä hyvin surulliseksi.
El Flaco oli El Chapon seurassa, kun Edgar tapettiin vuonna 2008.
Hän saapui helikopterilla.
Hän sanoi, että hänen oli kanavoitava vihansa poikansa vuoksi.
"Keskityn nyt tähän."
Tässä on Edgarin risti. Tässä hänet tapettiin.
Se oli hyvin tuskallista. Kaikesta tuli täysin hullua.
Kyse ei ole siitä, että ihmisiä tapetaan huomaamatta.
Heiltä katkaistaan kaula ja sitten sanotaan: "Minä tein sen."
Siinä on kyse vallasta.
Julkisesti Edgarin murhasta syytettiin toista kartellia.
El Chapo teki Culiacánista taistelutantereen.
Kilpailevat kartellit jättivät ruumiiden yhteyteen viestejä -
joissa he väittivät El Chapon ja hallituksen tekevän yhteistyötä.
Oli tehtävä toinen matka Culiacániin -
ja tavattava salaa johtavia kartellipomoja -
ennen seuraavaa askeltamme kohti El Chapoa.
Hei, kulta.
Käske hänen laittaa lentokone valmiiksi. Käymme vain ajelulla.
Meitä varoitettiin, että maata pitkin matkustaminen olisi vaarallista.
Siksi meille esiteltiin El Chino. Kuulimme laulun hänen elämästään.
Lennän ylös ja alas, vietän aikani pilvissä
Tämä on kotini, täällä asun, olen lentäjä ja katselen taivaalta
Täytän Cessnani tankin ja suuntaan rajalle lastini kanssa
Unohdan lentosuunnitelmat, on oltava ovela välttääkseen hallituksen
Jos tahdot napata minut, tarvitset siivet, olen lentäjä nimeltä El Chino
- Onko sinulla passisi? - Kyllä on.
He kuvaavat televisio-ohjelmaa. Toinen on Lontoosta, toinen Limasta.
Vien heidät lennolle. Tahdotteko televisioon?
- Emme. - Niin ajattelinkin.
Kiitos. Nähdään taas. Hyvitän tämän myöhemmin.
Miksi he pysäyttivät sinut?
He huolehtivat meistä, kuten sanoin aiemmin.
Katso. Tuo auto näyttää epäilyttävältä.
Tämä on Culiacán, ystäväni.
Hän ansaitsi sen.
Kukaan ei ole viaton. Sitä saa, mitä tilaa.
Jos tahdot napata minut, tarvitset siivet
Olen lentäjä ja nimeni on El Chino
Aseet ja uhkaukset eivät ole pelottaneet meitä yhtä paljon -
kuin kiitoradalla istuminen El Chinon vierellä.
Lentosuunnitelmaa ei ole ja määränpäästä on vain hämärä aavistus.
Ovatko vyöt kiinni?
Ymmärtääkseen, kuka El Chapo on, on matkustettava -
"kultaiseen kolmioon".
Sinne ei voi vain kävellä. Se on kartellien aluetta.
Lapset, jotka varttuvat täällä, eivät näe huumekaupassa mitään laitonta.
Heidän isänsä tekevät sitä. Niin heidän isoisänsäkin.
Pormestari ja poliisit ovat mukana. Eihän se voi olla laitonta.
50 vuotta sitten yksi niistä lapsista oli El Chapo Guzmán.
Katso tuonne. Sinne me laskeudumme.
Olemme perillä, herrat.
Nukuimme sen yön kultaisen kolmion sydämessä.
Aseistautuneet miehet pitivät Angusta silmällä.
He olivat nähneet gringoja vain televisiossa.
Isäntämme oli paikallinen Sinaloa-kartellin päällikkö -
joka omistaa seudun kukkulat ja laaksot.
Esittäkää kysymyksenne. Minä päätän, vastaanko vai en.
El Señor on hyvin tärkeä monille ihmisille.
- Kyllä. - Mistä syystä häntä ihaillaan?
Häntä ihaillaan hänen johtamiskykyjensä vuoksi.
Täällä asuvat ihmiset ovat riippuvaisia hänestä.
Hänen kotinsa La Tunassa ei ole kaukana täältä.
Sinne on vain muutaman tunnin matka.
Me teemme vain työmme.
Täällä päin johtajia kunnioitetaan.
Jos kuulemme, että jokin on vialla, selvitämme asian.
Me emme kapinoi.
Ei ole mitään syytä kapinoida El Señoria vastaan.
Kerran tai pari on tapahtunut niin -
että ihmiset eivät ole totelleet El Señoria.
Se on heidän loppunsa.
Jos esimerkiksi kuljetan tuotteet itse rajalle -
maksan kuljetuksen omista rahoistani ja palkkaan ulkopuolisia ihmisiä.
Otan riskin saada varoituksen. Sen jälkeen lähtee henki.
Hän on hyvä ystävä.
Hän kohtelee kaikkia samalla tavalla. Lapsia ja vanhuksia.
Kaikkia samalla tavalla. Sellainen hän on aina ollut.
Hänelle kaikki ovat samanarvoisia.
Hän kohtelee kaikkia täällä kuin omaa perhettään.
Kaikki täällä rakastavat häntä.
Lapset myös. He ovat tunteneet hänet pienestä asti ja hän on heille hyvä.
Hän ei unohda mitään.
Hän ei koskaan unohda ihmisiä, jotka pettävät hänet.
Lounasta El Chapon armeijalle, Meksikon etsityimmille miehille.
Tarjolla on naudanlihaa, olutta ja kokaiinia.
Henkilötietomme tarkastettiin nopean nettiyhteyden avulla.
Me molemmat aistimme, että El Chapo oli lähettyvillä.
Miksi häntä kutsutaan nimellä El Chapo?
Hänen vanhempansa kutsuivat häntä sillä nimellä, kun hän oli pieni.
Hän oli syntymänsä jälkeen hyvin pieni, ja nimi säilyi.
Heidän maatilansa on tuolla ja meidän täällä.
Kuulimme, että häntä kutsuttiin Chapoksi, joten käytimme sitä nimeä.
Hän on ollut ystävällinen minua kohtaan. Hän on hyvä mies.
Hän lähettää lentokoneillaan ihmisiä hoidettavaksi Culicániin.
Hän teki niin myös yhdelle pojistani.
Hän oli auto-onnettomuudessa. El Chapo järjesti lennon Culiacániin.
Hän ei tahtonut siitä korvausta.
Hän ei koskaan juonut paljon.
Hän tanssi kaikkien tyttöjen kanssa, muttei koskaan valinnut yhtä heistä.
Hän siirtyi aina tytöstä seuraavaan. Hän tanssi kaikkien kanssa.
Hän hyvästeli heidät ja jatkoi matkaa.
Meille kerrottiin, että armeijan helikoptereita nähtiin usein.
Pelkäsimme jäävämme tulituksen keskelle.
He vakuuttivat saavansa varoituksen aina kolme tuntia ennen iskua.
Sotilaat ovat täällä rauhallisia, luojan kiitos.
He tulevat välillä katsomaan meitä, mutta saamme jatkaa töitä.
He eivät häiritse meitä sen jälkeen.
He tekevät tarkastuksensa, ja saamme jatkaa.
Joskus vihollisemme tulevat tänne. He tappoivat veljeni.
Meillä on aseet hyvästä syystä.
Joskus täällä tekee pahoja asioita vain selvitäkseen.
Jos he tappavat poikani tai veljeni, minäkin tapan jonkun.
Hän on kaikkialla.
- Meksikossa. - Kaikkialla Meksikossa.
He sanovat olevansa hänen jäljillään -
mutta hänellä on piilopaikkoja.
Hän on kova. Hän pakeni huipputurvallisesta vankilasta.
Kukaan ei voi paeta sieltä, mutta hän teki sen. Noin vain.
Hän pakeni sieltä, missä gringot pitivät häntä vankina.
Nämä miehet salakuljettavat kokaiinia ja metamfetamiinia koko maailmaan.
Täältä tulevat heroiini ja marihuana tuovat kartellille miljardeja.
Näin kaikki alkoi, appelsiineista ja kasviksista
Köyhä perhe on väsynyt tallaamaan marihuanaa
Työtä on paljon, palkka on huono, sellainen johtaa epärehellisyyteen
On annettava paljon, eikä mitään saa
Pelastus on ruohon kuivaaminen
Kaikki mitä osaan, on kaupanteko, ja olen mahtava alallani
Jätin koulun ennen kahdeksatta vuottani, mutten ole alkuunkaan tyhmä
Kyllästyin myymään appelsiineja lapsuuteni Badiraguatossa
Ja ennen kuin huomasinkaan -
minulla oli kokemusta paljon enemmästä
En ole koskaan lähtenyt Sinaloasta, elän työni hedelmillä
Maailman jokaisessa maassa teen laittomia kauppoja
Yli tuhannessa kaupungissa Amerikassa ihmiset ostavat tuotteitani
Minulla on 150 000 työntekijää.
Enemmän kuin presidentillä tai kuninkaalla.
Vuoden 2006 jälkeen 50 000 kuollutta ja sota vaatii lisää uhreja
Kaikki johtajat syövät kädestäni ja hallitus työntää päänsä hiekkaan
Kaikki ymmärtävät yhden asian, minun sääntöni ovat maan laki
Kuten Pablo Escobar sanoi: "Jos et tahdo hopeaa -
sitten saat lyijyä!"
Oli omituista lentää joukkojen kanssa vuorten yli -
etsien El Chapoa ja hänen miehiään.
Tiesimme nyt, mitä alhaalla oli tekeillä.
Pohdimme, ketkä näistä sotilaista tai heidän upseereistaan -
tekivät töitä kartellille.
Hän on yhä vapaana.
Istumme tässä puhumassa, ja hän on yhä vapaana.
Hän lentää Meksikossa, minne tahtoo. Kaupunkeihin ja vuorille.
Hän tekee lomamatkoja.
Huumepoliisi tietää, missä hän on. Totta kai he tietävät.
Hän on Meksikossa.
Poliisi voi löytää hänet. He voivat tehdä, mitä tahtovat.
Vakuutan, ettei Chapo Guzmán syö ravintoloissa ja elä leveästi.
Voin sanoa menemättä yksityiskohtiin, että hän on kuin Saddam Hussein.
Hän elää poterossa ja siirtyy paikasta toiseen -
koska pelkää jäävänsä kiinni.
- Niin saa ollakin, kunnes nappaamme hänet. - Kuinka tiedätte sen?
En aio vastata.
Tiedämme, mutta en voi kertoa, kuinka tiedämme.
Valmistautuessamme ottamaan yhteyttä armeijan ratsiassa löytyi puhelin.
Puhelimella oli video, jossa El Chapo kuulustelee miestä.
Mies on sidottu ja hänellä on housut nilkoissa.
- Missä Zacatecasin väki on? - Los Mochisissa ja Los Limonesissa.
Sinä valehtelet. Sanoit heidän olevan Mazatlanissa.
He soittivat hänelle.
Ketkä? -Emiliano ja mies, jonka tapoit eilen.
Oliko se roisto joukon pomo?
Ei, El Colombiano on pomo.
- Missä hän on? - Los Mochisissa.
Ovatko kaikki ne roistot Los Mochisissa?
Minun on tapettava hänet pelotellakseni heitä.
Tässä on julma totuus miehestä, jota etsimme.
Pelkäsimme silti jatkuvasti, että joku löytäisi hänet ennen meitä.
Hän on maailman etsityimpiä rikollisia.
Meksikolainen kartellipomo Joaquín Guzmán, eli El Chapo.
Hän on ollut vapaalla jalalla paettuaan vankilasta vuonna 2001.
Hän teki sen piiloutumalla pyykkivaunuun.
Nyt sanotaan, että Guzmán on kuollut ammuskelussa Guatemalassa.
Soitin huolestuneena kontaktihenkilöllemme.
Hän nauroi ja kutsui meidät lounaalle.
Ei Culiacániin, vaan vuorille. La Tunaan, Guzmánin kotiin.
Emme tunteneet ketään, joka olisi käynyt täällä.
Paikkaan ajaminen ilman kartellin lupaa on itsemurha -
mutta luvan kanssa poliisikin opastaa meitä eteenpäin.
Joko olette lähdössä? -Doña María, lähdemme Cristobalin kanssa.
Kiitos teille. -Ei, kiitos teille herkullisesta ruoasta.
- Jumala teitä siunatkoon. - Kiitos samoin.
Kiitos käynnistä.
Kutsun häntä Chapoksi. Poikaani.
Hän on ollut hyvin kunnianhimoinen jo pienestä asti.
Minä uskon häneen.
Muistan, kun hänellä oli paljon seteleitä.
Pieniä 50 ja viiden peson seteleitä.
Hän laski ne moneen kertaan ja sitoi ne pieniin pinoihin.
Hän sanoi: "Äiti, säästä ne minua varten."
Ne olivat vain värjättyä paperia, mutta ne näyttivät aidoilta.
Hän laittoi ne pinoihin ja sitoi ne kiinni.
"Säästä ne minulle, äiti." Niin minä teinkin.
Hänellä on ollut suuria tavoitteita pienestä asti.
Hän tahtoi jotain elämältä.
Häntä syytetään kaikesta.
Jos joku jää kiinni, hänen sanotaan olevan osallinen.
Jos jotain tapahtuu, häntä syytetään.
Hän on hallituksen syytösten kohteena.
He ovat vihaisia hänelle -
koska hän pakeni varoittamatta heitä.
Se on hänen rikoksensa. Hän ei tappanut ketään paetessaan.
Hän ei avannut ovia väkisin eikä satuttanut ketään.
Ei vartijoita tai ketään muuta. Siksi he ovat vihaisia.
Vain yksi ihminen saattoi järjestää lounaan rouva Guzmánin kanssa.
Kaksi tuntia myöhemmin meitä vietiin paikkaan, jota kutsutaan Taivaaksi -
hänen ohjeidensa mukaisesti.
- Missä olemme nyt? - Terassilla.
El Señor syö täällä aamiaista.
Keittiö on tuolla.
Se on hyvin yksinkertainen, vaikka...
- Vaikka mitä? - Hänellä on rahaa.
- Mitä tapahtui? - Ei mitään. He sanoivat...
He sanoivat, ettei hän puhu meille juuri nyt.
Hän sanoi kyllä, mutta ei nyt.
Se tuntuu omituiselta, sillä voimme tuntea hänen olevan lähellä.
He soittivat hänen matkapuhelimeensa. Hän on jossain lähettyvillä.
- Ehkä hän tahtoo meidän lähtevän? - Ei, nämä ihmiset osaavat sanoa ei.
He eivät temppuile sillä tavalla.
Heille ei ole hyötyä siitä, jos käymme täällä usein.
Voimme tuoda ongelmia mukanamme. Niin minä uskon.
Hän on siis jossain synnyinpaikkansa ja Culiacánin välillä.
Hän viettää aikansa täällä ja Culiacánissa.
- Omituista. Se on kaikkein ilmeisin paikka. - Ehkä myös turvallisin.
Seuraavien kuukausien aikana saimme vielä kaksi kutsua La Tunaan.
Kummallakaan kerralla El Chapo ei tahtonut kameran eteen.
Viranomaiset sanovat etsineensä häntä 12 vuotta.
Me löysimme hänet.
- Olemmeko valmiina? - Kyllä.
Kuinka saimme vangittua hänet vuonna 1993?
Miksi se onnistui silloin, mutta ei nyt? En osaa vastata.
Ehkä hän on heille hyödyllisempi neuvotteluvälineenä.
Kuin jokerina pakassa.
Hänen pidätyksensä tulee olemaan vasta alkua.
Monia tärkeitä ihmisiä tullaan myös nimeämään.
20-40 yritysjohtajaa ja pankkiireita -
sekä nykyisiä että entisiä virkamiehiä.
Monia asioita tullaan sanomaan, ja silloin koko korttitalo luhistuu.
Keskusteluissa valkeni, että häntä ympäröivät miehet uskoivat -
Meksikon ja Yhdysvaltain hallitusten tehneen sopimuksen El Chapon kanssa.
Latinalaisessa Amerikassa sanotaan:
"Paha, jonka tunnet, on parempi vastus kuin paha, jota et tunne."
El Chapo ei pakene Yhdysvaltain tai Meksikon viranomaisia.
El Chapo pakenee viholliskartelleja.
Hän ei pelkää viranomaisia. Hän omistaa heidät.
Jos he yrittävät oikeuttaa tämän sanomalla -
että Yhdysvallat suojeli kartellia strategisista syistä -
he ovat luoneet todellisen hirviön.
Tuhansia meksikolaisia kuolee joka päivä.
Tyttöjä, naisia, nuoria ja perheellisiä miehiä.
Rehellisiä ja kunnollisia ihmisiä kuolee tämän vuoksi.
Kukaan ei ole halukas ottamaan syyllisiä kiinni.
Häntä sanotaan pelastajaksi, pelastajaksi koko maan
Hän tiesi, mitä teki, eikä koskaan nostanut päätään
He käskivät hänen pysyä piilossa
Me kaikki olemme mukana pelissä
Sinaloa-kartelli, Tijuana-kartelli
Juárez-kartelli, Michoacanin perhe
Gulf-kartelli, Zetas-kartelli
Me kaikki taistelemme yhdessä
Hän tarttuu aseeseensa ja kaikki menee pieleen
He vastaavat tuleen...
Älkää nostako päitänne. Tahdotteko laulaa laulun?
Lauletaan yhdessä... Nyt keksin!
Jos sadepisarat olisivat suklaata
Se vasta olisi mukavaa
- Pidättekö suklaasta? - Kyllä!
Suuni avaisin ja maistelisin... Pysykää lattialla!
Sanon pojalleni:
"Anna anteeksi. Kaikki on voitava antaa anteeksi."
Jumalan sana kertoo, että jos emme anna anteeksi, emme saa anteeksi.
On annettava anteeksi. Jumala tietää kaiken.
Hän näkee oikean ja väärän.
Hän on paras tuomarimme.
Uskotteko, että hän jää kiinni?
Kun he eivät enää tarvitse häntä.
Tavalla tai toisella -
mikään ei tule muuttumaan
Tavalla tai toisella -
tavoitteesi ovat kaukana poissa
Nixon kertoi syyt vuonna -71 ja me kuuntelimme
Silti sotaa käydään etelän maassa, eikä kukaan välitä
Tavalla tai toisella -
ihmiset tuhoavat mielensä
Meksikon vuorilla -
ihmiset pärjäävät aina jotenkin
Suomennos: Valtteri Tavast BTI Studios Oy